b'\n_START_ARTICLE_\nSmrekova kresila\xc4\x8da\n_START_SECTION_\nOpis\n_START_PARAGRAPH_\nSmrekova kresila\xc4\x8da je pisano obarvana in na povr\xc5\xa1ini pasasta lesna goba, katere klobuk dose\xc5\xbee dimenzije 30\xe2\x80\x9340 x 25 x 10\xc2\xa0cm. Trosovnica je bledo rumene do usnjasto rjave barve in ima 3\xe2\x80\x934 luknjice na mm povr\xc5\xa1ine. V trosovnici je rumen trosni prah, ki je sestavljen iz brezbarvnih elipsastih trosov dimenzij 6-8 x 3-4 \xc2\xb5m._NEWLINE_Smrekova kresila\xc4\x8da je trajna vrsta gob, ki raste skoraj vse leto na \xc5\xbeivih in odmrlih vejah, deblih in \xc5\xa1torih iglavcev, najpogosteje na smreki, pa tudi na jelkah in borovcih. Redkeje raste tudi na nekaterih vrstah listavcev.'